Først til en mulig påsat brand på Gasværksbakken ved Hjørring. Her var huset ubeboet og vidner havde set nogle unge cykle væk. Derfor undersøger politiet, om branden er påsat. Tre timer senere, ved otte-tiden, var den gal i et hus i Tornby også ved Hjørring. Her var hele overetagen antændt. -Trappen til førstesalen var brændt væk, og der var en voldsom røgudvikling, siger inspektør Per Nielsen fra Beredskabscenter Hjørring. Heldigvis var der ikke nogen hjemme. Manden, som bor i huset, var taget af sted en time tidligere.

Referat:
Beredskabscenter Hjørring måtte rykke ud til to husbrande indenfor tre timer i morges.